KLUBI 700
Englantilaiset saapuivat uudelle mantereelle 1600-luvulla.
He kohtasivat alkuperäiskansan, joka oli asunut seudulla vuosisatoja.
Pian syttyi sota. Yksi päähahmoista oli tyttö nimeltään Matoaka.
Tunnemme hänet nykyään paremmin nimeltä Pocahontas.
Hän on kiehtonut sukupolvia kautta maailman.
Disney-animaatio sai mielikuvituksen lentämään.
Mutta kuka oli Pocahontas?
Hän on mysteeri.
Englantilaisten omia tarkoitusperiä varten kehittämä hahmo.
Ei ole mustaa valkoisella.
On vain miljoona harmaan vivahdetta.
Pocahontas itse ei kirjoittanut mitään.
Heimolla ei ollut kirjoitettua kieltä.
Kaikki, mitä tiedämme hänestä, on englantilaisten kirjoittamaa.
Tarvitaan enemmän tietoa -
kuin Disney tarjoaa.
Hänestä tehtiin animaatiohahmo.
Kuin hän olisi ollut legenda, jota ei oikeasti ollut olemassa.
Hän kuului olennaisesti powhatanien heimoliittoon.
Hänen sanottiin pettäneen heimonsa.
Entä sitten John Smith?
Hän julkaisi jutun.
John Smithillä oli eniten näppinsä pelissä -
Pocahontasin legendan luomisessa.
Hänen tekstistään on vaikea erottaa totuus ja taru.
John Smith kertoo, että Pocahontas pelasti hänen henkensä.
Monet tutkijat eivät usko sitä.
Hän mainitsi kolmesti teksteissään olleensa vankina Jamestownissa.
Vasta kolmannella kerralla, vuonna 1624 hän mainitsee, -
että Pocahontas pelasti hänet.
Legendan mukaan päällikön tytär oli muka rakastunut John Smithiin, -
ja päällikkö säästi miehen hengen.
Uskon sen liittyneen heimorituaaleihin.
On epätodennäköistä, että se meni niin.
Tapahtumalla on vain yksi todistaja, ja hän on John Smith.
Hän avioitui John Rolfen kanssa.
Legendassa rakastettu oli John Smith.
Koska John Smith sanoi niin.
Pocahontas ei ole myytti. Miksi hänen tarinansa on tärkeä meille tänään?
Alkuperäiskulttuurissa puhutaan täydestä ympyrästä.
Kun kylvää jyvän, se kasvaa ja kypsyy.
Koen, että niin aika on alkanut täällä.
Olemme palaamassa alkupisteeseen.
Tämä on kertomus Pocahontasista -
ja miehestä, joka muutti hänen elämänsä ikihyviksi.
Mutta miehen nimi ei ole John vaan Alexander.
POCAHONTAS
VIRGINIA, 1607
Jamestownin siirtokunnan alkuvuosina uudisasukkaat kävivät kauppaa -
alkonkinheimon ja päällikkö Powhatanin kanssa.
Powhatanin alue oli satoja kilometrejä pitkä.
Englantilaiset nousivat maihin keskellä Powhatanin valtakuntaa.
Englantilaiset toivat mukanaan omat hallintorakenteensa.
He kutsuivat Powhatania kuninkaaksi. Mutta hän oli ylipäällikkö.
Hänen liittoonsa kuului 32 heimoa.
Jokaisella heimolla oli edustaja, joko nainen tai mies.
He toimivat päällikön neuvonantajina.
Hallinto koostui siis edustajista. Kuin nykyiset kansanedustajat.
Neuvottelut englantilaisten kanssa olivat Powhatanille mahdollisuus.
Hän halusi metallityökaluja ja aseita.
Ne olisivat mullistaneet heimon elämän.
Hän teki englantilaisten kanssa liiton -
saadakseen uusia työkaluja.
Se vahvistaisi hänen poliittista asemaansa.
Wingapo! Hei! - Wingapo.
Tarvitsemme maissia.
Uudisasukkaat tarvitsivat ruokaa.
Mutta he halusivat myös hallita Powhatania ja heimoa.
Siirtokunta oli vaikeuksissa, kuten kaikki siirtokunnat. Ruoka ei riittänyt.
Vuonna 1611, jolloin siirtokunta oli henkitoreissaan, -
anglikaanipappi Alexander Whitaker jätti Englannin mukavuudet -
ja saapui Uuteen maailmaan.
Hän oli nuori mies. Erittäin korkeasti koulutettu.
Suvussa oli pitkä liuta tutkijoita.
Setä Laurence oli tunnettu tutkija Englannissa.
Toinen setä Alexander oli taitava kalastaja.
Hän keksi sattumalta olutpullon.
Suvussa oli paljon kouluja käyneitä.
Alexander Whitaker opiskeli Etonissa ja Cambridgessa. Nyt hän tulee tänne.
Hän järjesti tilaisuuden kahdesti päivässä. Saarnasi sunnuntaisin.
Lisäksi joka päivä oli aamu- ja iltahartaus.
Kaikkien oli pakko osallistua.
Alexander Whitaker halusi alkuperäisasukkaiden kääntyvän.
Lisäksi hän paimensi englantilaisia -
ja nuhteli heitä silloin, kun he eivät eläneet evankeliumin arvoisesti.
Whitaker ei ollut niin kuin Jean Calvin.
Calvin ei lyönyt nyrkkiä pöytään eikä huutanut 'tulta ja tulikiveä'.
Hän oli enemmän kuin Billy Graham, joka teki päätelmiä.
"Uskomme näin, ja tämä on syy."
Hän huomasi, etteivät Virginian alkuperäisasukkaat -
poikenneet paljon englantilaisista ennen kristinuskon tuloa.
Silloinhan Englanti koostui pääasiassa eri heimoista.
Hän katsoo heitä ja sanoo: "He ovat samanlaisia kuin me.
Osa Jumalan luomakuntaa.
He eivät tunne tietä. Meidän pitää osoittaa se heille."
Vuonna 1612 Whitaker kirjoitti saarnan "Hyviä uutisia Virginiasta" -
ja lähetti sen siirtokuntien rahoittajille Lontooseen.
Saarnan perustana oli katkelma Saarn. 11:stä.
"Lähetä leipäsi vetten yli, sillä ajan pitkään sinä saat sen jälleen."
Siirtokunnan taloudellisista tappioista huolimatta -
saarna liikutti perustajia niin, että se julkaistiin koko Englannissa.
Jamestown oli uskalias hanke.
Ihmiset olivat sijoittaneet siihen rahaa voittojen toivossa.
En hämmästele vastoinkäymisiä, joita yhteisömme on kohdannut.
Kristuksen voitto merkitsee paholaiselle tappiota.
Whitaker arvosteli niitä englantilaisia, jotka ajattelivat pelkästään taloutta.
Hän sanoi, että tarvitaan uudisasukkaita, -
jotka elävät todeksi kristinuskoa ja asettuvat Jumalan käyttöön, -
jotta alkuperäisasukkaatkin kääntyvät.
Whitakerin sitoutumista suhteiden rakentamiseen koeteltaisiin pian.
Englantilaiset eivät ymmärtäneet powhatanien kunniasäännöstöä.
Kun he ottivat itselleen maata kysymättä, -
se oli päällikölle loukkaus. Hän kosti.
Käännekohta oli, kun he ottivat maata, jota hän ei ollut antanut heille.
Hän kysyi: "Miksi otatte väkisin sellaista, -
mikä olisi teidän, jos vain kysyisitte."
Tilanne kärjistyi melko nopeasti niin, -
että molemmilta puolilta kuoli ihmisiä.
Syntyi kaunaa. Otettiin vankeja.
Powhatan on älykäs johtaja. Hän hallitsee peliä.
Hän horjuttaa englantilaisia. Solmii liiton, kun se hänelle sopii.
Taistelee tarvittaessa.
Siihen aikaan powhataneilla oli lukuisia englantilaisia vankina.
Heillä oli myös tuliaseita.
Englantilaiset halusivat, että Powhatan palauttaisi vangit ja aseet.
Merikapteeni Samuel Argall kehitti suunnitelman.
Hän päätti siepata päällikön suosikkityttären.
Powhatan vetäytyi alueelleen.
Englantilaisten piti keksiä jokin painostuskeino.
Samuel Argall purjehti ylös jokea patawomeckien alueelle.
Patawomeckit olivat osittain itsenäinen naapuriheimo.
Argall kuuli, että Pocahontas oli patawomeckien luona.
Argallin onnistui neuvotella osittain uhkailemalla.
Pocahontas joutui petoksen uhriksi.
Englantilaiset käyttivät väärin Pocahontasin luottamusta.
Myös omat heimoliittolaiset pettivät hänet.
Hänet huijattiin menemään laivaan, ja sitten hänet siepattiin.
Hänestä tuli pelinappula hengenvaarallisessa pelissä, -
jota nämä kaksi ryhmää kävivät.
Ryhmillä oli hyvä syy olla luottamatta toistensa tarkoitusperiin.
Tulossa: Marilyn Hickeyn tytär yrittää pelastaa köyhiä lapsia.
Hetken kuluttua seuraamme liittyy Sarah Bowling.
MENKÄÄ JA TEHKÄÄ KAIKISTA KANSOISTA OPETUSLAPSIANI.
CBN 50 VUOTTA.
Alussa loi Jumala taivaan ja maan.
Ja kaikki oli sangen hyvää. Hän teki ihmisen yhteyteensä.
Ja elämään toinen toisensa kanssa perheenä.
Vaikka Hän rakasti jokaista kansaa, kieltä ja heimoa, -
käännyimme pois Hänen rakkau- destaan. Synti erotti meidät Hänestä.
Mutta Hän ei unohtanut meitä. Kristus jätti taivaan meidän tähtemme.
Hänet ristiinnaulittiin syntiemme tähden.
Mutta Hän nousi kuolleista ja elää tänä päivänä.
Jeesus tulee takaisin. Odotamme innokkaasti sitä päivää.
Siihen saakka kerromme Jumalan rakkaudesta englanniksi, -
saksaksi, portugaliksi, jaavaksi, -
jotta jokainen oppisi tuntemaan Vapahtajamme Jeesuksen.
Se on missiomme, sydämemme kaipuu ja tulevaisuutemme.
CBN ― ENSIMMÄISET 50 VUOTTA
Superkirja-raamattusovellus saa lapset lukemaan Raamattua, -
sillä arjen kiireessä apu tulee joskus tarpeeseen.
Ilmainen Superkirja-sovellus sisältää kivoja asioita, joista lapset pitävät.
Lapset tutustuvat Raamattuun pelaamalla pelejä, -
katselemalla kivoja videoita ja löytämällä Raamatusta sankareita.
Heillä on hauskaa oppiessaan Jumalan Sanaa.
Lataa Superkirja-raamattusovellus.
Maasta, jossa prostituoitujen osuus on maailman korkein, -
maahan, jota sisällissota on repinyt 40 vuotta.
Sarah Bowling auttaa kaikkein hädänalaisimpia.
Sarah Bowling on raamatunopettaja Marilyn Hickeyn tytär.
Päivittäistä "Today with Marilyn and Sarah" -ohjelmaa -
esitetään 130 maassa.
Sarah on perustanut "Saving Moses" -lähetysjärjestön, -
joka ehkäisee pikkulasten kuolemia.
Järjestöllä on Afrikassa ruokaklinikoita -
ja Aasiassa koteja, joissa riskiryhmään kuuluvat lapset voivat yöpyä.
Tervetuloa ohjelmaan, Sarah Bowling.
Miten työ alkoi? Mikä alun perin kosketti sydäntäsi niin syvältä?
Orpokodissa Etiopiassa kuulin vastasyntyneistä kaksosista, -
Sarahista ja Ruthista, jotka oli hylätty pellolle.
Orpokodeilla ei ollut resursseja huolehtia heistä.
Lopulta kyseinen orpokoti otti heidät.
Muuten heidät olisi viety takaisin pellolle.
Kävin katsomassa vauvoja. He olivat olleet siellä muutaman päivän.
Se mursi minut kokonaan.
Tyttäreni oli siellä mukanani. Hän oli noin 9-vuotias.
Jeesuskin kehotti auttamaan vähimpiä.
Vauvat olisi viety takaisin pellolle. - Niinpä.
En pysty ymmärtämään sitä. - Sitä on vaikea käsittää.
Siellä on orpokoteja, mutta mikä niiden ongelma oli?
Orpokodit auttavat resursseillaan -
niin montaa lasta kuin voivat.
Vauvat ja pikkulapset vievät eniten resursseja.
Vauva vaatii välitöntä ja määrällisesti suurinta hoitoa.
Orpokotien on pakko jakaa resurssinsa niin, -
että mahdollisimman moni saa avun.
Siitä seuraa, etteivät ne aina ota vauvoja.
On ihme, että niinkin moni lapsi selviää. - Niin on.
Järjestönne toimii monissa maissa.
Järjestön nimi, Saving Moses, tulee Mooseksen kertomuksesta.
Mooseskin jätettiin, ei pellolle vaan jokeen.
Hänet pelastettiin. Hänestä tuli kansan johtaja.
Onko se osa näkyänne?
Pyhä Henki antoi järjestön nimeksi Saving Moses, "Pelasta Mooses".
Mooses oli noin kolmekuinen, kun faaraon tytär nosti hänet Niilistä.
Jumala teki Mooseksen kautta suuria asioita. Mooseksen viisi kirjaa.
Kymmenen käskyä, Punainenmeri.
Kaikki oli hiuskarvan varassa, kun Mooses oli 3 kuukautta.
Pyhä Henki sanoi: "Et tiedä, mitä vauvoista voi jonain päivänä tulla."
Autetaan vähäisimpiä ja katsotaan, mitä tulevaisuus tuo tullessaan.
Näit siis tarpeen -
ja käynnistit työn, jossa olet täysillä mukana yhä.
Yksi maa, jossa teette työtä, on Kambodža.
Siellä on erityinen tarve, jota voi olla vaikea käsittää.
Kerropa siitä.
Meillä on siellä yökoteja.
Amerikassa on päiväkoteja, koska äidit käyvät töissä.
Kambodžan kaltaisissa köyhissä maissa -
näiden äitien ainoa ansaintakeino on prostituutio.
Lapset ovat äidin mukana töissä.
Jotkut jopa vuoteessa, kun äidillä on asiakas. - Kirjaimellisesti mukana.
Tai köytetty sängyn alle tai hylätty.
Äidit eivät pysty huolehtimaan lapsista.
Ja siksi he ylipäänsä päätyvät alalle. - Jonkun pitää ruokkia lapset.
Siksi meillä on Kambodžassa neljä yökotia. Avaamme pian viidennen.
Avaamme yökodin Bangladeshiin tammikuussa.
Miltä yökoti näyttää? - Ne ovat ihania.
Äiti tuo lapsensa meille ennen töihin menoa noin klo 18.
Vauvat tuodaan meille. Olemme vuokranneet asuntoja.
Yhtä hoitajaa kohti on neljä vauvaa.
Kylvetämme ja syötämme vauvat. On piirileikkejä.
Opetamme aakkoset.
Opetamme laululeikkejä.
Sitten laitamme heidät nukkumaan.
Äidit hakevat heidät aamulla.
Kun annamme vauvan takaisin äidille, vauva on kuiva, levännyt ja ruokittu.
Vaatteet ovat puhtaat. Se on vähäisimpien auttamista.
Ei ole yhtä vähäisimmistä vähäisimpiä kuin prostituoitujen vauvat.
Väkisinkin tulee mieleen, että kun nainen, -
jonka on selviytyäkseen pakko myydä itseään, -
näkee tämän, hänen sydämensä avautuu evankeliumille.
Aivan. Naisille ja äideille on tarjolla monenlaista apua.
Mutta yksikään järjestö ei auta vauvoja. Tie äidin sydämeen -
kulkee tietysti lapsen kautta.
Toimitte myös Angolassa, jossa on ollut paljon sotia ja levottomuuksia.
Mitä siellä tapahtuu? - Meillä on siellä kuusi ravitsemuskeskusta.
Voimme hoitaa välittömiä fyysisiä tarpeita.
Ilman aliravitsemuksen hoitoa lapset kuolisivat nälkään. - Kauheaa.
Työllämme on siellä todella elintärkeä merkitys.
Angola on vaikea paikka.
Ja Afganistan. Sieltä kuulee miltei pelkästään huonoja uutisia.
Teette siellä jotain hyvää. - Kiroa pimeyttä tai sytytä kynttilä.
Sytytän mieluummin kynttilän. Menemme Afganistanin maaseudulle.
Autamme synnytyksessä. Rokotamme vauvoja. Siellä ei ole resursseja.
Sellaisessa kulttuurissa naiset pakotetaan pysymään kotona.
He synnyttävät epähygieenisissä oloissa puutteellisilla tiedoilla.
Vauvoja menehtyy. - Samoin äitejä.
Aivan. Äidinkin henki on vaarassa. Miten voi auttaa?
Saving Moses -järjestö auttaa siellä, missä tarve on kiireellisin -
ja hoitoa on saatavilla vähiten. Lapset ovat 0―5-vuotiaita.
Kotisivuillamme voi tutustua työhön.
Otan tiimejä mukaan joka heinäkuu. - Pääsee sylittämään vauvoja.
Niinpä. Ja leikkimään. On monia tapoja tulla mukaan.
Satsaa tulevaan sukupolveen. Sarah, kiitos, että tulit ohjelmaan.
Kotisivuiltamme voi lukea lisää Sarahista ja järjestön työstä.
Hienoa työtä. Kiitos, Sarah.
Tulossa: Pat vastaa katsojien kysymyksiin. Joann kysyy: -
"Eräs seurakuntalainen on raskaana avioliiton ulkopuolisesta suhteesta.
Pastori ei näytä välittävän asiasta. Voiko joku muu puhua naiselle?"
Tiedän, miltä tuntuu olla yksin. - Olla nälissään.
Olla peloissaan. - En ole juhlinut syntymäpäiviäni.
Minulla ei ole omaa huonetta. - Omaa perhettä.
Minä olen orpo.
Meitä on sata miljoona muitakin.
Yhdessä voimme auttaa jotakuta valtavasti.
Voimme muuttaa näiden orpolasten elämän. Lähde mukaan työhön!
Tue Orvon lupaus -työtä.
Aasiasta Afrikkaan, Latinalaisesta Amerikasta Eurooppaan -
annat kodin, ruoan, koulutuksen, ammattiopinnot ja toivoa -
yksinäisille ja riskiryhmiin kuuluville lapsille.
Jeesus sanoi: "Minkä teette vähimmälle veljelle, teette minulle."
Tue Orvon lupaus -työtä ja rakasta lasta.
Meillä on vielä aikaa muutamaan katsojien lähettämään kysymykseen.
Joann kysyy: "Eräs nainen seurakunnasta on raskaana.
Hän asuu uskovan poikaystävänsä kanssa.
Kaikki, myös pastori, ovat kuin mitään ei olisi tapahtunut.
Naisen 10-vuotiaalla tyttärellä on eri isä. Hekään eivät olleet naimisissa.
Tytär käy pyhäkoulua lapseni kanssa. Mietin, mitä hän ajattelee tilanteesta.
Tytär tietää, että se on väärin. Millaisen viestin hän saa?
Kukaan pastoritiimistä ei reagoi. Voiko joku muu puhua naiselle?"
Ilman muuta. Hawthornen "Tulipunainen kirjain" -romaanissa -
naisella oli avioliiton ulkopuolinen suhde.
Hänet merkittiin tulipunaisella A:lla merkiksi, että hän oli langennut.
On ihan oikein osoittaa rakkautta tällaiselle henkilölle.
Mutta totuus on, pitipä siitä tai ei, -
naisella on jo ennestään lapsi avioliiton ulkopuolisesta suhteesta.
Se ei ole hyvä juttu.
Jonkun pitää puhua hänelle ja johtaa hänet Herran luo.
"Emme tuomitse sinua. Jumala rakastaa sinua.
Mutta se, mitä teet, ei ole oikein.
Jos rakastat poikaystävääsi, menkää naimisiin. Autamme järjestelyissä."
Jonkun pitää auttaa naista ja neuvoa häntä.
Se täytyy tulla joltakulta, joka on siinä asemassa.
Sitä varten pastorille maksetaan palkkaa. En ymmärrä sitä.
Sonia kysyy: "Eräs seurakuntalainen pyytää aina kyytiä.
Hän ei tarjoudu maksamaan bensoista eikä ikinä kiitä avusta.
Hän irtisanoutui päähänpistosta. Kuulemma Jumala käski häntä.
Nyt hän on työtön. Suututtaa, että hän käyttää muita hyödyksi.
En silti halua kieltää, jos joku pyytää kyytiä kirkkoon. Mitä tehdä?"
Raamattu sanoo, että jos joku ei työtä tee, ei hänen syömänkään pidä.
Raamattu ei silittele laiskureita päähän.
Seurakunnissakin on pummeja, -
jotka väittävät Jumalan käskeneen lopettaa työt ja elää muiden siivellä.
Mutta kyydin tarjoaminen seurakuntaan ei ole iso vaiva.
Autossa on tilaa. - Ja menet itsekin joka tapauksessa.
Tina kysyy: "Teen kovasti töitä, mutta elämä on silti vaikeaa.
Mikseivät asiat helpotu? En ole pyhimys, mutta olen ystävällinen."
Raamattu sanoo: "Suunsa hedelmästä saa nauttia hyvää".
"Suunsa hedelmästä saa nauttia hyvää."
Pitää puhua tulevaisuudesta totuutta.
Positiivinen asenne ei ole mitään uskottelua.
Se on totisinta totta. Täytyy uskoa onnistumiseen.
Täytyy elää jo edeltä todeksi sitä, että menestyy ja onnistuu -
ja että kättesi työ siunataan.
Niin tunnustat suullasi sitä, mitä Jumala on jo sanonut.
Ala lukea Raamattua. Opi Sanaa ja ota se sydämeesi.
Puhu sitä ääneen, äläkä puhu kielteisesti: "Miksen onnistu?
Miksi kaikki on minua vastaan? Miksi maailma vihaa minua?"
Karista negatiivisuus ja ala julistaa voittoa.
Elizabeth kirjoittaa: "Jos kerran Jumala itse tuli alas maan päälle, -
miksi Raamattu sanoo, että Jumala lähetti ainoan Poikansa, Jeesuksen, -
kuolemaan puolestamme? Kumpi tuli alas maan päälle ja kuoli ristillä?"
Jumalan Poika on Jumala. On olemassa kolmiyhteinen Jumala: -
Isä, Poika ja Pyhä Henki.
Jumala lähetti ainoan Poikansa, ja Hän on Jumalan Poika, -
mutta samalla Hän on täysin Jumala ja täysin ihminen.
Se voi olla hieman vaikeatajuista, mutta niin se menee.
Lopuksi voimajae Ps. 29:11: -
"Herra antaa kansallensa väkevyyden, Herra siunaa kansaansa rauhalla."
Ilo tuottaa toimintaa. Se on viehättävää.
Se aloittaa ketjureaktion. Tuottaa tyytyväisyyttä.
Ihanaa, miten tämä ilo saa minut liikkumaan.
Minulla on ilo.
Tanssin, koska olen iloinen.
Liikun, koska tunnen sen.
Ilo on sydämessä.
Tanssin, koska tunnen sen.
Liikun, koska tunnen sen.
Ilo on sydämessä.
ANNA ILON TARTTUA
Kaipaatko kuuntelijaa?
Rukouspalvelijat ja sielunhoitajat päivystävät puhelinlinjoilla.
Soita rukouspuhelimeemme.
Suomennos: Marianne Tenetz